Ντιντιέ Ολέ-Νικόλ

Ο Ντιντιέ Ολέ-Νικόλ (γεννημένος στις 2 Σεπτεμβρίου 1961 στο Μπελέ της Αιν) είναι Γάλλος πρώην ποδοσφαιριιστής και νυν προπονητής. Αυτό τον καιρό εργάζεται στην ΦΚ Ρουέν.

Καριέρα 
Είχε μια μέση αγωνιστική καριέρα στις χαμηλότερες κατηγορίες της Γαλλίας με τις Ανζέ, Σαμπερί και Ραόν-λ'Ετάπ. Η θέση στην οποία αγωνιζόταν ήταν αυτή του Αμυντικού.

Προπονητική Καριέρα 
Διετέλεσε προπονητής των Ραόν-λ'Ετάπ, Βαλανσιέν, Νιμ, Σατορού. Επίσης εργάστηκε ως προπονητής της ομάδας της Λιγκ 1 ΟΖΚ Νις, από την 1η Ιουλίου 2009 και μέχρι τις 9 Μαρτίου 2010, όταν και η ΟΖΚ Νις αποφάσισε να τον απολύσει παραδίδοντας τις τύχες της ομάδας στους Ερίκ Ρουά, Ρενέ Μαρσιγκλιά και Φρεντερίκ Γκιοριά.

Τον Σεπτέμβριο του 2010, ανακοινώθηκε ως ο νέος προπονητής της Νεσατέλ Ξαμάξ. Απομακρύνθηκε από την τεχνική της ηγεσία έπειτα από μια εντός έδρας ήττα με σκορ 4-1 από την ΦΚ Τουν στις 11 Μαΐου 2011, αφήνοντας την φιναλίστ του Κυπέλλου Ελβετίας δύο πόντους πάνω από την ζώνη του υποβιβασμού με τρία εναπομείναντα παιχνίδια.

Τον Ιούλιο του 2011, προσλήφτηκε στην θέση του προπονητή από τον κυπριακό σύλλογο Απόλλων Λεμεσού, μία από τις καλύτερες κυπριακές ομάδες, με μεγάλο αριθμό οπαδών, αλλά με πάμπολα οικονομικά προβλήματα και με προβλήματα στελέχωσης του προπονητικού επιτελείου το 2011. Ο Ντιντιέ Νικόλ, εμφανίστηκε ως ο πλέον κατάλληλος από μία λίστα προπονητών, ώστε να βοηθήσει την ομάδα να ανασυνταχτεί και να επιστρέψει στον δρόμο των επιτυχιών και των τίτλων.

Στις 10 Νοεμβρίου 2011, ο Ολέ-Νικόλ προσλήφτηκε στην θέση του προπονητή της ομάδας της Ligue Professionnelle 1 ΟΣΜ Αλζέ, υπογράφοντας διετές συμβόλαιο με τον σύλλογο του Αλγερίου.

Στις 24 Μαΐου 2012, ανακοινώθηκε πως θα αναλάμβανε την τεχνική ηγεσία της ομάδας της Νασιονάλ ΦΚ Ρουέν, για την σεζόν 2012-13.

Παραπομπές 

Γάλλοι ποδοσφαιριστές
Γάλλοι προπονητές ποδοσφαίρου
Αμυντικοί ποδοσφαιριστές
Προπονητές ποδοσφαίρου Νιμ Ολιμπίκ
Ποδοσφαιριστές Ανζέ ΣΚΟ
Ποδοσφαιριστές ΟΣ Ραόν-λ'Ετάπ
Ποδοσφαιριστές ΣΟ Σαμπερί Φουτ
Προπονητές ποδοσφαίρου ΟΣ Ραόν-λ'Ετάπ
Προπονητές ποδοσφαίρου Βαλανσιέν ΦΚ
Προπονητές ποδοσφαίρου ΛΜ Σατορού
Προπονητές ποδοσφαίρου Κλερμόν Φουτ Ωβέρνη
Προπονητές ποδοσφαίρου ΟΖΚ Νις
Προπονητές ποδοσφαίρου ΦΚ Ρουέν
Προπονητές ποδοσφαίρου Νεσατέλ Ξαμάξ
Προπονητές ποδοσφαίρου Απόλλων Λεμεσού
Προπονητές ποδοσφαίρου ΟΣΜ Αλζέ